Document ID: 32005D0288

ID-DEĊIŻJONI TAL-KUMMISSJONI
tat-18 ta' Marzu 2005
li temenda d-Deċiżjoni 97/80/KE dwar id-dispożizzjonijiet ta' applikazzjoni tad-Direttiva tal-Kunsill 96/16/KE dwar l-istħarriġ statistiku li għandu jsir fil-qasam tal-ħalib u prodotti magħmulin mill-ħalib
(innotifikata taħt in-numru tad-dokument C(2005) 754)
(Test b'rilevanza għaż-ŻEE)
(2005/288/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 96/16/KE tad-19 ta' Marzu 1996, dwar l-istħarriġ statistiku li għandu jseħħ fil-qasam tal-ħalib u tal-prodotti magħmulin mill-ħalib (1), u b'mod partikolari l-Artikolu 5(2), u l-Artikolu 6(1) tagħha,
Billi:
(1)
L-Artikolu 5(2) tad-Direttiva 96/16/KE jistipula li l-Istati Membri jgħarfu kull sena lill-Kummissjoni t-tagħrif metodoloġiku skond kwestjonarju standard stabbilit mill-Kummissjoni.
(2)
Ir-Regolament tal-Parlament Ewropew u tal-Kunsill Nru 1059/2003 tas-26 ta' Mejju 2003 dwar it-twaqqif ta' nomenklatura komuni ta' l-unitajiet territorjali statistiċi (NUTS) (2) jistabbilixxi l-qafas ġuridiku għall-istatistiċi Komunitarji maqsumin skond l-unitajiet territorjali; għaldaqstant, in-nomenklatura l-ġdida (NUTS) tista' tintuża għall-komunikazzjoni ta' tagħrif relatat mal-kwantità ta' ħalib tal-baqra prodott mill- impriżi agrikoli fuq bażi reġjonali.
(3)
B'kunsiderazzjoni ta' l-importanza ekonomika li dejjem qiegħda tikber ta' l-ammont ta' proteini fil-ħalib, huwa aktar u aktar importanti li jkun hemm tagħrif statistiku dwar il-kontenut ta'proteini fil-prodotti prinċipali magħmulin mill-ħalib. .
(4)
Id-Deċiżjoni tal-Kummissjoni 97/80/KE tat-18 ta' Diċembru 1996 (3) dwar id-dispożizzjonijiet ta' applikazzjoni tad-Direttiva 96/16/KE dwar l-istħarriġ statistiku li għandu jsir fil-qasam tal-ħalib u prodotti magħmulin mill-ħalib għandha tiġi emendata u miżjuda.
(5)
Il-miżuri stipulati f'din id-Direttiva huma skond l-opinjoni tal-Kumitat Permanenti ta' l-Istatistika Agrikola,
ADOTTAT DIN ID-DECIZJONI:
Artikolu 1
Id-Direttiva 97/80/KE hija emendata kif ġej:
1.
Fl-Anness II, jiżdiedu t-tabelli H u I li jidhru fl-Anness I ta' din id-Deċiżjoni.
2.
L-Anness għandu jinbidel bl-Anness II ta' din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, fit-18 ta' Marzu 2005.

Labels: 17
19
6